Source: http://www.nitrianskastreda.sk/vseobecne-zavazne-nariadenie-obceo-pridelovani-bytov-a-podmienkach-najmu-bytov-bytov-v-najomnych-obytnych-domoch-2010-4-vzn/mid/96693/.html
Timestamp: 2019-09-22 12:34:04+00:00

Document:
Všeobecné záväzné nariadenie obce o prideľovaní bytov a podmienkach nájmu bytov bytov v nájomných obytných domoch
Účinnosť: 30.12.2010
o prideľovaní bytov a podmienkach nájmu bytov
bytov v nájomných obytných domoch
OZ obce Nitrianska Streda podľa § 6 ods. 1 zák. č. 369/1990 Zb. o obecnom zriadení v znení neskorších právnych predpisov a na základe zákona č. 443/2010 o dotáciách na rozvoj bývania a o sociálnom bývaní
VZN č. 4/2010 o prideľovaní bytov a podmienkach nájmu bytov v nájomných bytových domoch (ďalej len VZN).
1. Účelom tohto VZN je stanoviť podmienky prijímania žiadostí, postupu pri výbere nájomníkov nájomných bytov v správe obce Nitrianska Streda a o postupe pri ich schvaľovaní a realizovaní nájmu.
2. Nájomné byty sú bytmi v správe obce Nitrianska Streda s osobitným režimom, ktorý vymedzuje toto VZN. Obec Nitrianska Streda bude vykonávať správu nad uvedenými nájomnými bytmi.
3. Jednotlivé byty v bytovom dome sa nemôžu odpredať, a to ani jednotlivo, ani celý bytový dom 30 rokov od nadobudnutia právoplatnosti kolaudačného rozhodnutia.
Nájomné byty môžu byť pridelené žiadateľom, ktorí spĺňajú nasledovné podmienky:
a) osoba žijúca v domácnosti s mesačným prímom domácnosti najviac vo výške trojnásobku životného minima,
c) osoba, ktorej zanikla ústavná starostlivosť, náhradná osobná starostlivosť, pestúnska starostlivosť alebo osobitná starostlivosť poručníka podľa ( § 45 až 59 zákona č. 36/2005 Z.z. O rodine a o zmene a doplnení niektorých zákonov v znení neskorších predpisov) ak táto osoba nepresiahla vek 30 rokov,
1. mesačný príjem osôb, ktorých príjmy sa posudzujú spoločne podľa zák. č. 601/2003 Z.z. z 28. 10. 2003 o životnom minime a o zmene a doplnení niektorých zákonov v znení neskorších predpisov
2. mesačný príjem žiadateľa a mesačný príjem osôb s ňou bývajúcich, ktorých príjmy sa posudzujú spoločne podľa zák. č. 601/2003 Z.z. o životnom minime a o zmene a doplnení niektorých zákonov v znení neskorších predpisov, platného k 31. 12. predchádzajúceho kalendárneho roka, vypočítaného pre nájomcu a osoby, ktorých príjmy sa posudzujú spoločne, pritom mesačný príjem sa vypočíta z príjmu za predchádzajúci kalendárny rok ako podiel tohto príjmu a príslušného počtu mesiacov, počas ktorých sa príjem poberal,
3. aspoň jeden z manželov je samostatne zárobkovo činnou osobou, alebo je v trvalom pracovnom pomere a toto platí v čase podania žiadosti, schválenia a bývania,
4. nepriaznivú bytovú situáciu si nezapríčinil sám.
1. Nájomná zmluva sa s nájomcom uzatvorí na dobu, ktorá neprevýši tri roky, s výnimkou ak sa nájomná zmluva uzatvára s občanom so zdravotným postihnutím. V tomto prípade bude nájomná zmluva uzatvorená na dobu určitú, ktorá neprevýši desať rokov.
2. Nájomná zmluva pre užívanie bytu osobami s obmedzenou schopnosťou pohybu sa uzatvorí len s občanom so zdravotným postihnutím. Ak takýto občan nepožiadal o uzatvorenie nájomnej zmluvy, môže sa takýto byt prenajať inej osobe a to na dobu, ktorá neprevýši 1 rok.
3. Výška nájomného sa určí podľa platných predpisov.
4. V týchto nájomných bytoch nemožno realizovať:
a) prevod nájmu v zmysle ustanovenia § 706 Občianskeho zákonníka
b) výmenu bytov (mimo výmeny v bytovom dome)
c) prevod vlastníctva práv.
5. Žiadateľ o pridelenie nájomného bytu 1x ročne – každý 12 mesiac od podania žiadosti predloží na Obecný úrad Nitrianska Streda podklady o tom, že spĺňa podmienky stanovené v Čl. II tohto nariadenia.
6. Nájomca nájomného bytu je povinný do 30 dní oznámiť na Obecný úrad Nitrianska Streda každú zmenu, ktorá má vplyv na rozhodnutie o pridelení nájomného bytu.
7. Nájomca nemá nárok na pridelenie náhradného bytu alebo inej bytovej náhrady.
8. Pred skončením nájmu je nájomca povinný byt vypratať, odovzdať ho správcovi v stave primeranom dobe užívania formou zápisnice o odovzdaní bytu. Zodpovednosť za prípadné škody bude vyvodená podľa ustanovenia § 693 Občianskeho zákonníka, pokiaľ nájomca zistenú a uplatňovanú škodu dobrovoľne neuhradí.
Žiadosti žiadateľov o pridelenie nájomného bytu sa evidujú na Obecnom úrade v Nitrianskej Strede.
Žiadosť žiadateľov o pridelenie nájomného bytu prerokuje Obecné zastupiteľstvo obce Nitrianska Streda, ktorá posúdi opodstatnenosť každej žiadosti o pridelenie bytu v zmysle Čl. II tohto nariadenia, vyhotoví zoznam uchádzačov a tento predloží na schválenie Obecnému zastupiteľstvu. Po schválení OZ starosta pridelí byty uchádzačom.
Predĺženie platnosti nájomnej zmluvy
Nájomca nájomného bytu, ak má záujem o predĺženie nájomnej zmluvy v zmysle Čl. III bod 1., môže 2 mesiace pred ukončením skončenia nájomného pomeru požiadať obec o uzatvorenie novej nájomnej zmluvy. Žiadosť sa doručuje na Obecný úrad v Nitrianskej Strede.
Nájom bytu nájomcovi zanikne:
1. uplynutím doby nájmu, ak po uplynutí dohodnutého času nájmu nebola uzavretá nová zmluva o nájme bytu,
2. písomnou dohodou medzi správcom bytu a nájomcom bytu,
3. písomnou výpoveďou nájmu správcom bytu v zmysle § 710 ods. 3 Občianskeho zákonníka. Správca nájomného bytu môže vypovedať nájom bytu podľa § 711 Občianskeho zákonníka s privolením súdu z nasledovných dôvodov:
a) nájomca alebo ten, kto je členom jeho domácnosti hrubo poškodzuje prenajatý byt, jeho príslušenstvo, spoločné priestory alebo spoločné zariadenia v dome, alebo sústavne narušuje pokojné bývanie ostatných nájomcov alebo vlastníkov bytov, ohrozuje bezpečnosť alebo dobré mravy v dome,
b) nájomca hrubo porušuje svoje povinnosti vyplývajúce z nájmu bytu, najmä tým, že nezaplatil nájomné alebo úhradu za plnenia poskytované s užívaním bytu za dlhší čas ako 3 mesiace, alebo tým, že prenechal byt alebo jeho časť inému do podnájmu bez písomného súhlasu prenajímateľa,
c) je potrebné z dôvodu verejného záujmu s bytom alebo s domom naložiť tak, že byt nemožno užívať alebo, ak byt alebo dom vyžaduje opravy, pri ktorých vykonávaní nemožno byt alebo dom najmenej počas 6 mesiacov užívať,
d) nájomca prestal spĺňať predpoklady užívania bytu osobitného určenia alebo predpoklady užívania bytu vyplývajúce z osobitného určenia domu.
e) nájomca využíva byt bez súhlasu správcu na iné účely ako na bývanie
Nájom bytu sa končí posledný dňom mesiaca nasledujúceho po mesiaci, v ktorom bola výpoveď doručená nájomcovi.
1. Podmienky určené týmto VZN sú súčasťou nájomnej zmluvy.
2. Obec sa zaväzuje, že dodrží podmienky stanovené platnou legislatívou, v čase predkladania žiadostí na obstarávanie nájomných bytov a zachová nájomný charakter bytov po dobu najmenej 30 rokov.
3. Toto VZN bolo schválené Obecným zastupiteľstvom v Nitrianskej Strede dňa 15. 12. 2010 a nadobúda účinnosť 15-tým dňom po vyvesení na úradnej tabuli t.j. 30. 12. 2010
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 22.09.2019 14:34:03

References: § 6
 § 45
 § 706
 § 693
 § 710
 § 711